
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea „Acordului-cadru între România şi Banca Internaţională pentru Reconstrucţie şi Dezvoltare în nume propriu şi ca împuternicit al Fondului Special de Carbon” (Umbrella Agreement), din domeniul schimbărilor climatice, semnat la Bucureşti la 12 mai 2003 şi la Washington, la 11 iunie 2003, cu care comisia noastră a fost sesizată în fond cu adresa Biroului Permanent nr.PL.X-10 din 3 februarie 2004.

	PREŞEDINTE,

Prof. dr. Florin Georgescu

RAPORT

asupra proiectului de Lege pentru ratificarea „Acordului-cadru între România şi Banca Internaţională pentru Reconstrucţie şi Dezvoltare în nume propriu şi ca împuternicit al Fondului Special de Carbon” (Umbrella Agreement), din domeniul schimbărilor climatice, semnat la Bucureşti la 12 mai 2003 şi la Washington, la 11 iunie 2003 

Cu adresa nr.PL.X-10 din 3 februarie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea „Acordului-cadru între România şi Banca Internaţională pentru Reconstrucţie şi Dezvoltare în nume propriu şi ca împuternicit al Fondului Special de Carbon” (Umbrella Agreement), din domeniul schimbărilor climatice, semnat la Bucureşti la 12 mai 2003 şi la Washington, la 11 iunie 2003. 

La întocmirea raportului s-a avut în vedere avizul Comisiei juridice, de disciplină şi imunităţi, precum şi avizul Consiliului Legislativ.

La lucrările comisiei au participat 24 deputaţi, din totalul de 26 membri ai comisiei.

Prezentul proiect de Lege are ca obiect de reglementare ratificarea Acordului-cadru de colaborare bilateral între România şi Banca Internaţională pentru Reconstrucţie şi Dezvoltare în domeniul schimbărilor climatice.
Potrivit prevederilor constituţionale, proiectul de lege face parte din categoria legilor ordinare.

Raportat la conţinutul său, Acordul-cadru face parte din categoria înţelegerilor internaţionale, care potrivit art.4 alin.(1) din Legea nr.4/1991 privind încheierea şi ratificarea tratatelor, după semnare trebuie să fie supuse Parlamentului pentru ratificare prin lege.


Proiectul de lege, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Senatului.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, care au susţinut forma rezultată din prezentul raport.

In urma examinării proiectului de Lege pentru ratificarea „Acordului-cadru între România şi Banca Internaţională pentru Reconstrucţie şi Dezvoltare în nume propriu şi ca împuternicit al Fondului Special de Carbon” (Umbrella Agreement), din domeniul schimbărilor climatice, semnat la Bucureşti la 12 mai 2003 şi la Washington, la 11 iunie 2003, în şedinţa din 11 februarie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


 Experţi parlamentari:

               Onete Alexandru

               Măţan Ofelia

